
REPUBLIKA HRVATSKA
DJEČJI VRTIĆ TOČKICA
TRNOVEC
UPRAVNO VIJEĆE							

KLASA: 112-01/26-01/14
URBROJ: 2186-29-1-05-26-13
Trnovec, 01. kolovoz 2026.

Na temelju članka 26. st. 7. Zakona o predškolskom odgoju i obrazovanju  („Narodne novine“ broj 10/97,107/07 i 94/13., 98/19., 57/22, 101/23, 145/23, 145/24, 146/25 i 22/26), članka 38. Statuta Dječjeg vrtića Točkica Trnovec (KLASA: 007-01/26-01/01  URBROJ: 2186-29-01-05-26-8  od 13. srpnja 2026. godine) i članka 24. stavka 5. Pravilnika o načinu i postupku zapošljavanja u Dječjem vrtiću Točkica (KLASA: 007-01/26-01/05  URBROJ: 2186-29-1-05-26-2 od 13. srpnja 2026. godine) na 4. sjednici održanoj dana 01. kolovoza 2026. godine, na prijedlog ravnateljice Dječjeg vrtića, Upravno vijeće Dječjeg vrtića Točkica Trnovec donosi  

O D L U K U 
o neizboru kandidata za zasnivanje radnog odnosa psihologa
na neodređeno puno radno vrijeme u Dječjem vrtiću Točkica Trnovec


Temeljem provedenog javnog natječaja za obavljanje poslova psihologa u Dječjem vrtiću Točkica Trnovec, na neodređeno puno radno vrijeme – 1 izvršitelj, objavljenog na stranicama Hrvatskog zavoda za zapošljavanje 13. srpnja 2026. godine i na mrežnim stranicama Općine Trnovec Bartolovečki, Upravno vijeće Dječjeg vrtića jednoglasno je donijelo odluku o neizboru kandidata 

Obrazloženje

Na natječaj za obavljanje poslova psihologa u Dječjem vrtiću Točkica Trnovec, na neodređeno puno radno vrijeme – 1 izvršitelj, objavljenog na stranicama Hrvatskog zavoda za zapošljavanje 13. srpnja 2026. godine i na mrežnim stranicama Općine Trnovec Bartolovečki, pristigle su ukupno tri (3) prijave kandidata.
Nakon otvaranja i pregleda prijava od strane Povjerenstva za provedbu natječajnog postupka utvrđeno je da su sve tri prijave kandidata pristigle u roku i zadovoljavaju formalne uvjete natječaja pa su stoga bili pozvani na pismeno i usmeno (intervju) testiranje objavom Liste kandidata na mrežnim stranicama Općine Trnovec Bartolovečki.
Testiranju koje je bilo održano dana 31. srpnja 2026. godine pristupile su dvije (2) kandidatkinje.
Povjerenstvo za provedbu natječajnog postupka provelo je postupak testiranja (pismenog testiranja i intervjua) i nakon konačnosti postupka utvrdilo Rang listu kandidata, a sve sukladno Pravilniku o načinu i postupku zapošljavanja u Dječjem vrtiću Točkica (KLASA: 007-01/26-01/05  URBROJ: 2186-29-1-05-26-2 od 13. srpnja 2026. godine).
Na temelju članka 26. st. 7. Zakona o predškolskom odgoju i obrazovanju  („Narodne novine“ broj 10/97,107/07 i 94/13., 98/19., 57/22, 101/23, 145/23, 145/24, 146/25 i 22/26) te članka 24. stavka 2. Pravilnika o načinu i postupku zapošljavanja u Dječjem vrtiću Točkica o zasnivanju radnog odnosa u Dječjem vrtiću odlučuje Upravno vijeće na prijedlog ravnatelja.
Nadalje, člankom 24. stavkom 5. Pravilnika o načinu i postupku zapošljavanja u Dječjem vrtiću Točkica Upravno vijeće može, na prijedlog ravnatelja donijeti odluku o neizboru kandidata ukoliko nema drugih kandidata koji su zadovoljili na provedenoj procjeni/testiranju i/ili vrednovanju putem razgovora/intervjua.
Stoga, ravnateljica je ovom Upravnom vijeću predložila donošenje ove Odluke jer kandidati nisu pokazali određenu razinu stručnosti na razgovoru, nisu u potpunosti bili upoznati sa radnim zadacima te niti jedan kandidat nema radnog iskustva u predškolskoj ustanovi na obavljanju poslova psihologa, a kao pokazatelj je i ostvareni broj bodova nakon provedenog testiranja od strane Povjerenstva. 
Sukladno navedenome, Upravno vijeće odlučuje kao u izreci ove Odluke.



						PREDSJEDNICA UPRAVNOG VIJEĆA
							 Nina Matulić Benc, mag.oec.



DOSTAVITI:                                                                                                     
1. Kandidatima na natječaju – putem mrežne stranice                                                                     
2. Pismohrana

